**KÚPNA ZMLUVA**

č. KZ **[•]**

uzatvorená v súlade s § 588 a nasl. zákona č. 40/1964 Zb. Občiansky zákonník v znení neskorších predpisov (ďalej ako „**Občiansky zákonník**“) a ustanoveniami zákona č. 162/1995 Z. z. o katastri nehnuteľností a o zápisoch vlastníckych a iných práv k nehnuteľnostiam (katastrálny zákon) v znení neskorších predpisov (ďalej len „**zákon o katastri nehnuteľností**“)

**Článok I.**

**Zmluvné strany**

**Predávajúci:**

**Obchodné meno: MH Invest, s.r.o.**

Sídlo: Mlynské Nivy 44/A, 821 09 Bratislava

Office: Trnavská cesta 100, 821 01 Bratislava

Štatutárny orgán: Ing. Adrián Jenčo, LL.M, MBA, konateľ

IČO: 36724530

DIČ: 2022302931

IČ DPH: SK2022302931

Registrácia: Obchodný register Mestského súdu Bratislava III,
odd.: Sro, vložka č.: 44056/B

*(ďalej ako „****Predávajúci****“)*

a

**Kupujúci:**

**Meno a priezvisko: [•]**

Rodné priezvisko: [•]

Trvale bytom: [•]

Adresa pre doručovanie: [•]

Dátum narodenia: [•]

Rodné číslo: [•]

*ALEBO*

**Obchodné meno: [•]**

Sídlo: [•], [•]

Štatutárny orgán: [•], [•]

IČO: [•]

DIČ: [•]

IČ DPH: [•]

Registrácia: v Obchodnom registri [•] súdu [•], oddiel: [•], vložka č.: [•]/[•]

*(ďalej ako* ***„Kupujúci“****)*

*(Predávajúci a Kupujúci ďalej spolu aj ako* ***„Zmluvné strany“****)*

Predávajúci a Kupujúci vyhlasujú, že sú plne spôsobilí k právnym úkonom a uzatvárajú v súlade s ustanovením § 588 Občianskeho zákonníka a ustanoveniami zákona o katastri nehnuteľností túto kúpnu zmluvu (ďalej ako **„*Zmluva*“**) za nasledovných zmluvných podmienok:

**Článok II.**

**Vlastníctvo nehnuteľností, predmet a účel prevodu**

2.1. Predávajúci je výlučným vlastníkom nasledovných nehnuteľností – pozemkov nachádzajúcich sa v katastrálnom území**Dražovce,** obec Nitra, okres Nitra, vedených na Okresnom úrade Nitra, katastrálnom odbore:

|  |  |  |  |  |  |
| --- | --- | --- | --- | --- | --- |
| LV č. | Parcela registra | Číslo parcely | Druh pozemku | Výmera v m2 | Spoluvlast. podiel |
| 3089 | C | 1264/2 | Ostatná plocha | 6476 | 1/1 |
| 3089 | C | 1264/42 | Orná pôda | 377 | 1/1 |
| 3089 | C | 1264/158 | Ostatná plocha | 586 | 1/1 |

*(Nehnuteľnosti uvedené v tomto bode tejto Zmluvy ďalej spolu ako „****Predmet prevodu****“.*

**Článok III.**

**Predmet Zmluvy**

3.1. Predávajúci sa zaväzuje odovzdať Predmet prevodu definovaný v článku II. bod 2.1. tejto Zmluvy do vlastníctva Kupujúceho a Kupujúci sa zaväzuje zaplatiť Predávajúcemu kúpnu cenu definovanú v článku IV. tejto Zmluvy, a to za podmienok uvedených v tejto Zmluve.

3.2 Predávajúci predáva a kupujúci kupuje Predmet prevodu definovaný v článku II. bod 2.1 tejto Zmluvy v uvedených podieloch.

**Článok IV.**

**Kúpna cena**

4.1. Všeobecná hodnota Predmetu prevodu bola stanovená na základe znaleckého posudku č. 130/2023, ktorý vypracovala znalecká organizácia CORPORA, a.s., so sídlom: Záhradnícka 68, 821 08 Bratislava, z odboru stavebníctva, odvetvie odhad hodnoty nehnuteľností, zapísaný v zozname znalcov, tlmočníkov a prekladateľov Ministerstva spravodlivosti SR v súlade s vyhláškou č. 492/2004 Z. z. o stanovení všeobecnej hodnoty majetku v znení neskorších predpisov, na sumu v celkovej výške: **317.343,35** **EUR** (slovom: tristosedemnásťtisíctristoštyridsaťtri eur a tridsaťpäť centov) vrátane DPH (ďalej ako „**Znalecký posudok**“). Pre vylúčenie akýchkoľvek pochybností Zmluvné strany potvrdzujú, že všeobecná hodnota Predmetu prevodu reflektuje aktuálnu DPH vo výške platnej ku dňu podpisu tejto Zmluvy a zároveň mieru inflácie za rok 2024 (zverejnenú dňa 15.01.2025) vo výške 2,8%.

4.2. Kúpna cena za Predmet prevodu je stanovená v súlade s predloženou ponukou Kupujúceho ako uchádzača OVS (tak ako je tento pojem definovaný nižšie), ktorá bola vyhodnotená zo strany Predávajúceho ako vyhlasovateľa OVS ako úspešná, a tiež s prihliadnutím na hodnotu Predmetu prevodu určenú Znaleckým posudkom na sumu v celkovej výške: [•] **EUR** (slovom: [•]), ku ktorej sa pripočíta DPH v zmysle platných právnych predpisov, t.j kúpna cena za Predmet prevodu vrátane DPH predstavuje sumu [•] **EUR** (slovom: [•]).

*(ďalej ako* ***„Kúpna cena“****).*

Predávajúci vyhotoví a odošle Kupujúcemu zálohovú faktúru, s náležitosťami podľa všeobecne záväzných právnych predpisov, do 5 dní po zverejnení tejto Zmluvy v súlade s Článkom VI. bodom 6.1. tejto Zmluvy. Následne po zložení 2. časti Kúpnej ceny do Notárskej úschovy, doručí Predávajúci Kupujúcemu faktúru k prijatej platbe a po uvoľnení prostriedkov z Notárskej úschovy v rozsahu 2. časti Kúpnej ceny v zmysle bodu 4.4. Článku IV. tejto Zmluvy, doručí Predávajúci Kupujúcemu tzv. vyúčtovaciu faktúru.

4.3. Zmluvné strany deklarujú, že prvá časť Kúpnej ceny vo výške [•] **EUR** (slovom: [•]) vrátane DPH *(ďalej ako „****1. časť Kúpnej ceny****“)* bola dňa [•] uhradená zo strany Kupujúceho ako zábezpeka v rámci obchodnej verejnej súťaži vyhlásenej dňa [•] Predávajúcim ako vyhlasovateľom *(ďalej ako „****OVS****“)*, a započítava sa do celkovej Kúpnej ceny.

4.4. Zmluvné strany sa dohodli, že Kupujúci uhradí zvyšnú časť Kúpnej ceny vo výške [•] **EUR** (slovom: [•]) vrátane DPH *(ďalej ako „****2. časť Kúpnej ceny****“)* prostredníctvom notárskej úschovy, ktorú Zmluvné strany zriadia prostredníctvom Notárskeho úradu JUDr. Jarmila Kováčová, so sídlom: Boženy Němcovej 13, 949 01 Nitra (ďalej ako „**Notársky úrad**“), a ktorú sa Zmluvné strany zaväzujú zriadiť spísaním zápisnice o zriadení notárskej úschovy v deň uzatvorenia tejto Zmluvy (ďalej ako „**Notárska úschova**“), s čím Zmluvné strany vyjadrujú svoj súhlas. Kupujúci sa zaväzuje zložiť 2. časť Kúpnej ceny do Notárskej úschovy zriadenej po uzatvorení tejto Zmluvy najneskôr do 30 dní odo dňa uzatvorenia tejto Zmluvy. Platí, že k uvoľneniu prostriedkov z Notárskej úschovy v rozsahu 2. časti Kúpnej ceny dôjde Notárskym úradom bezhotovostným prevodom na bankový účet Predávajúceho č. IBAN: SK81 1100 0000 0026 2976 3039, a to do 5 pracovných dní potom, čo sa ktorákoľvek zo Zmluvných strán preukáže Notárskemu úradu právoplatným rozhodnutím Okresného úradu Nitra, katastrálny odbor, o povolení vkladu vlastníckeho práva k Predmetu prevodu do katastra nehnuteľností, v prospech Kupujúceho *(rozhodnutie je možné predložiť aj v elektronickej forme umožňujúcej zaručenú konverziu do listinnej podoby podľa zákona č. 305/2013 Z. z. o e-Governmente).* V prípade, že do 3 mesiacov od zloženia 2. časti Kúpnej ceny Kupujúcim do Notárskej úschovy nedôjde k právoplatnému prevodu vlastníckeho práva k Predmetu prevodu na Kupujúceho, budú peňažné prostriedky zložené do Notárskej úschovy vyplatené na bankový účet Kupujúceho [•] a táto Zmluva automaticky zanikne. Zmluvné strany svojimi podpismi na tejto Zmluve potvrdzujú, že záväzok Kupujúceho uhradiť Kúpnu cenu Predávajúcemu bude splnený zložením 2. časti Kúpnej ceny do Notárskej úschovy.

4.5. Zmluvné strany sa ďalej dohodli, že po riadnom podpísaní tejto Zmluvy obidvomi Zmluvnými stranami a po zabezpečení úradného overenia podpisu Predávajúceho, sú Zmluvné strany povinné zložiť 3 vyhotovenia tejto Zmluvy, do notárskej úschovy listín zriadenej Notárskym úradom špecifikovaným v bode 4.4. Článku IV. Zmluvy (ďalej ako „**Notárska úschova listín**“), ktorú sa Zmluvné strany zaväzujú zriadiť v deň uzatvorenia tejto Zmluvy, pričom platí, že k uvoľneniu 3 rovnopisov tejto Zmluvy dôjde Notárskym úradom bezodkladne po tom, ako Kupujúci zloží 2. časť Kúpnej ceny na depozitný účet Notárskeho úradu do zriadenej Notárskej úschovy v zmysle bodu 4.4. Článku IV. Zmluvy, pričom 3 rovnopisy tejto Zmluvy budú Notárskym úradom odovzdané Kupujúcemu. Platí, že v prípade, ak do 30 dní nebude Kupujúcim zložená 2. časť Kúpnej ceny do Notárskej úschovy v zmysle bodu 4.4. Článku IV. Zmluvy, zloženie ktorej predstavuje podmienku pre uvoľnenie Notárskej úschovy listín, Notárska úschova listín v zmysle tohto bodu 4.5. Článku IV. Zmluvy zaniká a Notársky úrad sa zaväzuje 3 rovnopisy tejto Zmluvy odovzdať späť Predávajúcemu. V prípade zániku Notárskej úschovy listín podľa predchádzajúcej vety tohto bodu Zmluvy, po márnom uplynutí doby, na ktorú bude Notárska úschova listín zriadená, táto Zmluva automaticky zaniká.

4.6. V prípade, ak do 3 mesiacov od zloženia 2. časti Kúpnej ceny Kupujúcim do Notárskej úschovy nedôjde k právoplatnému prevodu vlastníckeho práva k Predmetu prevodu na Kupujúceho, bude 2. časť Kúpnej ceny zložená do Notárskej úschovy vyplatená na bankový účet Kupujúceho č. [•], pričom sa Predávajúci zároveň zaväzuje vrátiť Kupujúcemu 1. časť Kúpnej ceny, a to bezhotovostným prevodom na bankový účet Kupujúceho č. [•]. Ďalej platí, že po zániku Notárskej úschovy v zmysle tohto bodu Zmluvy, táto Zmluva automaticky zaniká.

4.7. Zmluvné strany sa dohodli, že náklady spojené so zriadením Notárskej úschovy a Notárskej úschovy listín hradí Kupujúci.

4.8. V prípade právoplatného rozhodnutia Okresného úradu Nitra, katastrálneho odboru o zamietnutí alebo zastavení návrhu na vklad vlastníckeho práva do katastra nehnuteľností, Zmluva automaticky zaniká a Zmluvné strany sú povinné navzájom si vrátiť všetko, čo na základe tejto Zmluvy prijali.

4.9. Zmluvné strany sa dohodli, že miesto podpisu tejto Zmluvy, zriadenia Notárskej úschovy listín a zriadenia Notárskej úschovy bude kancelária Predávajúceho na adrese: Trnavská cesta 100, 821 01 Bratislava, v termíne stanovenom po vzájomnej dohode Zmluvných strán a platí, že Predávajúci sa zaväzuje zabezpečiť pre uvedené úkony prítomnosť notára, resp. pracovníka povereného notárom z Notárskeho úradu.

**Článok V.**

**Ostatné dojednania**

5.1. Predávajúci vyhlasuje a zaručuje Kupujúcemu, že Predmet prevodu nadobudol v súlade s platnými právnymi predpismi Slovenskej republiky, nie je nijakým spôsobom obmedzený v práve nakladať s Predmetom prevodu.

5.2. Predávajúci vyhlasuje, že ku dňu podpisu tejto Zmluvy neviaznu na Predmete prevodu žiadne ťarchy, vecné bremená, záložné práva alebo predkupné práva odlišné od právneho stavu zapísaného na aktuálnom liste vlastníctva ku dňu podpísania tejto Zmluvy.

5.3. Predávajúci vyhlasuje, že neuzavrel žiadnu inú kúpnu, darovaciu, záložnú, nájomnú, budúcu alebo akúkoľvek inú zmluvu zakladajúcu akékoľvek práva tretích osôb k Predmetu prevodu platnú ku dňu podpísania tejto Zmluvy alebo ktorá by nadobudla platnosť po tomto dni ani na príslušnom okresnom úrade, katastrálnom odbore neprebieha žiadne konanie o povolenie vkladu  vlastníckeho práva alebo iného práva v prospech tretej osoby k Predmetu prevodu.

5.4. Predávajúci ďalej vyhlasuje a zaručuje Kupujúcemu, že po podpise tejto Zmluvy neuzavrie žiadnu inú kúpnu, darovaciu, záložnú, nájomnú alebo akúkoľvek inú zmluvu zakladajúcu akékoľvek práva tretích osôb k Predmetu prevodu ani nepodá akýkoľvek návrh na povolenie vkladu vlastníckeho alebo iného práva k Predmetu prevodu v prospech tretej osoby.

5.5. Predávajúci poveruje a splnomocňuje Kupujúceho na opravu prípadných chýb v písaní a počítaní, ako aj iných zrejmých nesprávností uvedených v návrhu na povolenie vkladu vlastníckeho práva do katastra nehnuteľnosti počas konania o povolení vkladu do katastra nehnuteľností. Kupujúci toto splnomocnenie v plnom rozsahu prijíma.

5.6. Zmluvné strany sa zaväzujú túto Zmluvu doplniť, upraviť alebo zmeniť na základe výzvy príslušného okresného úradu a/alebo iným spôsobom odstrániť nedostatky návrhu na vklad, vrátane jeho príloh, konštatované príslušným okresným úradom v spojitosti s jeho zákonnou povinnosťou preskúmať Zmluvu v súlade s § 31 Zákona o katastri nehnuteľností. Zmluvné strany sa zaväzujú v lehote určenej príslušným okresným úradom vykonať všetky potrebné právne a iné úkony, požadované okresným úradom, a za tým účelom si vzájomne poskytnúť včasnú súčinnosť. Ak niektorá Zmluvná strana písomne vyzve druhú Zmluvnú stranu na odstránenie takýchto nedostatkov a/alebo vykonanie požadovaného právneho úkonu, druhá Zmluvná strana je povinná takejto výzve vyhovieť bez zbytočného odkladu tak, aby bola lehota určená príslušným okresným úradom dodržaná.

5.7. Kupujúci podpisom tejto Zmluvy vyhlasuje, že mal možnosť sa oboznámiť s obsahom znaleckého posudku uvedeného v bode 4.1. Článku IV. tejto Zmluvy.

5.8. Zmluvné strany sa dohodli, že náklady spojené s osvedčením podpisov Predávajúceho na tejto Zmluve znáša Kupujúci. Predávajúci sa zaväzuje tieto náklady Kupujúcemu refakturovať formou riadne vystavenej faktúry, ku ktorej bude priložený originál alebo overená kópia dokladu preukazujúceho výšku a účel vynaložených nákladov (napr. potvrdenie o úhrade poplatku za osvedčenie podpisov vydané notárom alebo matrikou).

Faktúra bude vystavená v súlade s platnými právnymi predpismi, vrátane uplatnenia dane z pridanej hodnoty (DPH). Kupujúci sa zaväzuje uhradiť takto refakturované náklady na účet uvedený vo faktúre do tridsiatich (30) kalendárnych dní odo dňa jej doručenia..

5.9. Predávajúci vyhlasuje a zaručuje Kupujúcemu, že na Predmete prevodu sa nenachádza žiadna stavba, a to ani zapísaná a/alebo nezapísaná v katastri nehnuteľností, a že riadne informoval Kupujúceho o všetkých užívacích a iných právach tretích osôb vzťahujúcich sa na Predmet prevodu (najmä o nájomných vzťahoch alebo iných odplatných alebo bezodplatných užívacích právach).

5.10. Kupujúci vyhlasuje, že nie je v konkurze, v reštrukturalizácii (a neexistujú dôvody na začatie takýchto konaní), nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku; Kupujúci nie je v takej finančnej situácii, ktorá by spôsobila jeho neschopnosť uhradiť všetky svoje záväzky vyplývajúce z tejto Zmluvy. Kupujúci vyhlasuje, že voči nemu nebol začatý výkon rozhodnutia ani žiadne exekučné konanie, a tiež podpisom na tejto Zmluve deklaruje, že neexistuje právoplatný a vykonateľný exekučný titul, na základe ktorého by bolo možné viesť voči Kupujúcemu výkon rozhodnutia alebo exekúciu.

5.11. Kupujúci ďalej vyhlasuje a ubezpečuje Predávajúceho, že nemá žiadne nedoplatky voči daňovému úradu, colnému úradu, nedoplatky na poistnom na sociálne poistenie ani nedoplatky na verejnom zdravotnom poistení.

5.12. Kupujúci tiež vyhlasuje a ubezpečuje Predávajúceho, že voči Predávajúcemu nemá žiadne záväzky po lehote splatnosti.

5.13. Kupujúci vyhlasuje a ubezpečuje Predávajúceho, že je platne a riadne zapísaný do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov *(ďalej ako „****zákon o RPVS****“)* a zároveň sa zaväzuje plniť všetky povinnosti, ktoré mu vyplývajú zo zákona o RPVS. Kupujúci sa ďalej zaväzuje, že bude zapísaný v registri partnerov verejného sektora podľa zákona o RPVS, po celú dobu trvania Zmluvy, až do dosiahnutia účelu tejto Zmluvy, a tiež do splnenia všetkých peňažných a nepeňažných záväzkov Zmluvných strán podľa tejto Zmluvy.

Kupujúci znáša náklady spojené so zápisom do Registra partnerov verejného sektora a ďalšími povinnosťami vyplývajúcimi zo zákona o RPVS.

5.14. Kupujúci vyhlasuje, že mu je známy právny a faktický stav Predmetu prevodu na základe fyzickej obhliadky Predmetu prevodu na mieste samom, v rozsahu, ktorý fyzickou obhliadkou možno objektívne zistiť a v rozsahu, v ktorom možno zistiť právny stav z aktuálneho výpisu listu vlastníctva. Kupujúcemu nie sú známe žiadne také skutočnosti, ktoré by považoval za právne a faktické vady Predmetu prevodu v rozsahu v akom neboli zistiteľné pre obozretného kupujúceho zo sprístupnených dokumentov a informácií.

**Článok VI.**

**Záverečné ustanovenia**

6.1. Táto Zmluva nadobúda platnosť okamihom jej uzatvorenia, a účinnosť nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Kupujúci nadobúda vlastnícke právo k Predmetu prevodu vkladom do katastra nehnuteľností, pričom právne účinky vkladu vznikajú v zmysle ust. § 28 ods. 3 Zákona o katastri nehnuteľností na základe právoplatného rozhodnutia príslušného okresného úradu, katastrálneho odboru o povolení vkladu vlastníckeho práva do katastra nehnuteľností.

6.2. Zmluvné strany zhodne vyhlasujú, že majú spôsobilosť na právne úkony v plnom rozsahu, ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni za nápadne nevýhodných podmienok. Zmluvu si prečítali, obsahu Zmluvy porozumeli a na znak súhlasu s jej obsahom ju vlastnoručne podpísali.

6.3. Predávajúci podpisom tejto Zmluvy poveruje Kupujúceho, aby v zmysle ust. § 24 a § 30 Zákona o katastri nehnuteľností, Kupujúci podal na základe tejto Zmluvy návrh na vklad vlastníckeho práva do katastra nehnuteľností v jeho mene, a zároveň dáva súhlas, aby príslušný okresný úrad, katastrálny odbor vykonal vklad vlastníckeho práva na Kupujúceho, na základe ktorého dochádza k prevodu vlastníckeho práva k Predmetu prevodu.

6.4. Všetky náklady súvisiace s konaním o zápis vkladu vlastníckeho práva k Predmetu prevodu znáša v plnom rozsahu Kupujúci.

6.5. Zmeny v tejto Zmluve je možné vykonať na základe vzájomnej dohody Zmluvných strán, a to len formou písomných, očíslovaných dodatkov, ktoré budú podpísané obidvomi Zmluvnými stranami.

6.6. Pokiaľ táto Zmluva neustanovuje inak, práva a povinnosti Zmluvných strán sa riadia právnymi predpismi Slovenskej republiky, a to najmä príslušnými ustanoveniami Občianskeho zákonníka a ostatných všeobecne záväzných právnych predpisov.

6.7. Neplatnosť, nevykonateľnosť či neúčinnosť aj len niektorých ustanovení tejto Zmluvy nespôsobuje neplatnosť, nevykonateľnosť či neúčinnosť Zmluvy ako celku, a to za podmienky, že neplatné či neúčinné ustanovenie môže byť oddelené od ostatných platných ustanovení Zmluvy a nahradené ustanovením v súlade s platnou právnou úpravou, účelom Zmluvy a vôľou Zmluvných strán pri uzatvorení tejto Zmluvy.

6.8. Zmluvné strany sa dohodli, že všetky ich písomné prejavy viažuce sa alebo vyplývajúce z tejto Zmluvy budú doručované do vlastných rúk, na adresy Zmluvných strán, ktoré sú uvedené v článku I. tejto Zmluvy, pokiaľ Zmluvná strana neoznámi druhej Zmluvnej strane inú adresu. Zmluvné strany sa dohodli, že všetky písomnosti sa považujú za doručené momentom ich doručenia, alebo momentom odmietnutia prevzatia zásielky adresátom. Ak nebol adresát písomnosti, ktorá sa má doručiť do vlastných rúk, zastihnutý, hoci sa v mieste doručenia zdržiava, doručovateľ ho upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom upovedomí. Ak si adresát nevyzdvihne písomnosť do troch dní od uloženia zásielky na pošte, posledný deň tejto lehoty sa považuje za deň doručenia, aj keď sa adresát o uložení nedozvedel.

6.9. Táto Zmluva bola vyhotovená v piatich (5) vyhotoveniach, pričom platí, že Predávajúci obdrží pri podpise tejto Zmluvy dve (2) vyhotovenia a v zmysle ustanovenia bodu 4.5. Článku IV. tejto Zmluvy, budú tri (3) vyhotovenia predmetom Notárskej úschovy listín. Platí, že po splnení podmienok definovaných v Článku IV. tejto Zmluvy, budú Notárskym úradom tri (3) vyhotovenia Zmluvy odovzdané Kupujúcemu, z ktorých dve (2) vyhotovenia doručí Kupujúci Okresnému úradu Nitra, katastrálnemu odboru, čo Zmluvné strany podpisom tejto Zmluvy potvrdzujú.

*[NASLEDUJE PODPISOVÁ STRANA]*

Predávajúci: Kupujúci:

V Bratislave, dňa [•] V [•], dňa [•]

..................................................... .....................................................

**MH Invest, s.r.o. *Obchodné meno***

Ing. Adrián Jenčo, LL.M, MBA, konateľ *Meno a priezvisko, funkcia/*

*(úradne overený podpis)* ***Meno a priezvisko***